ইসরায়েল-হামাস যুদ্ধে বিক্ষোভ
ইসরায়েল-হামাস যুদ্ধের প্রভাবে সারা বিশ্বে প্রতিবাদ, বিক্ষোভ এবং বিশ্ববাসীর আকর্ষণ জন্ম হয়। এই বিক্ষোভগুলো যুদ্ধবিরতির দাবি, ইসরায়েলি অবরোধ ও দখলদারিত্বের অবসান, ইসরায়েলি জিম্মিদের প্রত্যাবর্তন, যুদ্ধাপরাধের বিচার এবং গাজায় মানবিক সহায়তা প্রদান সহ সংঘাত সম্পর্কিত বিভিন্ন বিষয়ের উপর দৃষ্টি নিবদ্ধ করে সংঘটিত হয়। গাজায় ইসরায়েলি তৎপরতার বিরুদ্ধে আরব বিশ্ব জুড়ে বিক্ষোভের সংখ্যা উল্লেখযোগ্যভাবে বেশি ছিল। ফিলিস্তিনি-পন্থী কিছু বিক্ষোভের ফলে সহিংসতা এবং ইহুদি-বিদ্বেষের অভিযোগ উঠেছে এবং ফলস্বরূপ কিছু ইউরোপীয় দেশে ফিলিস্তিন ও ফিলিস্তিনকে সমর্থনকারীদের বিরুদ্ধে মামলা, গ্রেপ্তার ও প্রশাসনের বাধার ঘটনা ঘটেছে, যেমন ফ্রান্স, জার্মানি, যুক্তরাজ্য ও হাঙ্গেরির মতো দেশগুলি ফিলিস্তিনপন্থী রাজনৈতিক বক্তৃতার উপর নিষেধাজ্ঞা আরোপ করেছে। জার্মানি ফিলিস্তিনের পতাকা প্রদর্শন এবং কেফিয়াহ পরিধান করা নিষিদ্ধ করেছে। এই সংঘাত সারা বিশ্বে ইসরায়েলি ও মার্কিন দূতাবাসগুলিতে বড় প্রতিবাদের জন্ম দেয়। সশস্ত্র সংঘাতের অবস্থান ও ইভেন্ট ডেটা প্রকল্পের গবেষণায় ইঙ্গিত দেওয়া হয়েছে যে ৭ অক্টোবর থেকে ২৪ নভেম্বর পর্যন্ত, সারা বিশ্বে কমপক্ষে ৭,২৮৩টি ফিলিস্তিনপন্থী বিক্ষোভ এবং ৮৪৫টি ইসরায়েলপন্থী বিক্ষোভ হয়েছে।